Ristna tuletorn

pisi|upright|Ristna tuletorn

Ristna tuletorn on tuletorn Hiiumaal Kõpu poolsaare läänetipus Põhja-Ristna neeme lähedal. Tuletorni varasem nimi oli Dagerort. 

Tuletorni detailid valmistati Gustave Eiffeli tehases. 

 Ajalugu 
Tuletorni tellis Tsaari-Venemaa valitsus eesmärgiga tagada mereohutust. Tuletorni metallkonstruktsiooni detailid valmistati 1874. aastal Pariisis Gustave Eiffeli tehases, need transporditi Hiiumaale ja pandi seal kokku.Laos, Indrek. Ristna tuletorni uurimistöö. ristnaeiffel.ee Tuletorn koosneb kahest kontsentrilisest raudsilindrist, mille vahel on keerdtrepp. 

I maailmasõja ajal 1915. aastal sai tuletorn kahjustada ja viis aastat hiljem, 1920. aastal, kaeti torn kuni teenindusruumini betoonkattega. Seetõttu on Ristna tuletorn tänapäeval nähtav raudbetoontornina.Maripuu, Victoria. Legend leidis kinnitust: Hiiumaa Ristna tuletorn pärineb Pariisist Eiffeli ateljeest. ERR, 4. mai 2021. 

Ristna tuletorn on 29,5 meetri kõrgune ja tema tuli kõrgub üle merepinna 37 meetrit. Tuletorni tuli on nähtav 31,5 km kaugusele.

1994. aastal paigaldati tuletorni juurde Soome Mereadministratsiooni kaasabil satelliitnavigatsiooni tugijaam (satelliitmajakas).

Viited

 Välislingid 



 Indrek Laosi uurimistöö, www.ristnaeiffel.ee
 Legend leidis kinnitust: Hiiumaa Ristna tuletorn pärineb Pariisist Eiffeli ateljeest

Kategooria:Eesti tuletornid
Kategooria:Hiiu maakonna kultuurimälestised
Kategooria:Hiiumaa vald